《四伯父生朝集老杜句二十韵》
宋代·项安世

三月三日天气新，著处繁华矜是日。
明日萧条尽醉醒，碧窗宿雾蒙蒙湿。
南极老人自有星，挂君高堂之素壁。
仙人玉女回云车，万草千花动凝碧。
奇祥异瑞争来送，麟角凤嘴世莫识。
酒肉如山又一时，满堂宾客皆叹息。
正是江南好风景，苑中万物生颜色。
遮莫邻鸡下五更，且将款曲终今夕。
独惭投汉阁，出守吾家侄。
懒慢无堪不出村，生无所成头皓白。
朋知来问腆我颜，汝伯何由发如潦。
红颜白面花映肉，秋水为神玉为骨。
元圃苍洲莽空阔，神仙中人不易得。
在于甫也何由羡，扶持自是神明力。
君不见大儿聪明到，越罗蜀锦金粟尺。
裁缝云雾成御衣，朝廷记忆蒙禄秩。
小儿心孔开，射策君门期第一。
今春喜气满乾坤，朱绂即看随画鷁。
丈夫生儿有如此，百年未见欢娱毕。
南极老人应帮昌，人生欢会岂有极。

作者简介：项安世（1129--1208），孝宗淳熙二年（1175年）进士，光宗绍熙四年（1193年）任秘书省（管理皇家典籍）正字，隔年为校书郎兼实录院检讨官。宁宗庆元元年出通判池州，开禧二年（1206年）起知鄂州，迁户部员外郎、湖广总领。及后以太府卿终其官职。庆元年间因谪居江陵，足不出户，专事研究，于《左传》、《周易》诸经皆有见解，项安世自谓其学得自程颐《易传》，纪晓岚评价：“安世之经学深矣，何可轻诋也。”嘉定元年（1208年）卒。有《周易玩辞》十六卷、《项氏家说》、《平庵悔稿》等。其生平可见于《馆阁续录》、《宋史》。